钦定古今图书集成/明伦汇编/氏族典/第187卷 > 萧通理
## 钦定古今图书集成/明伦汇编/氏族典/第187卷 > 萧通理

按《梁书南康简王绩传》：“绩子通理，字季英，生十旬而
简王薨。至三岁而能言，见内人分散，涕泣相送。通理
问其故，或曰：‘此简王宫人丧毕去尔’。通理便号泣，悲不自胜。服阕后，见高祖，又悲泣不自胜，高祖为之流
涕。大同八年，为建安县侯。性慷慨，慕立功名，博览多
识，有文才。太清中，侯景内寇，乂理聚宾客数百，赴南”
兖州，随兄会理入援。及城陷，又随会理还广陵，因入
齐为质，乞师。行二日，会侯景遣董绍先据广陵，遂追
会理，因为所获。还京，会祖皓起兵，乂理奔长芦，收军
得千馀人。其左右有应贼者，因间劫会理，其众遂骇
散，为景所害，时年二十一。